
	Parlamentul României 

Camera Deputaţilor


COMISIA PENTRU ADMINISTRAŢIE
PUBLICĂ,

          5 martie 2003

AMENAJAREA TERITORIULUI  ŞI  ECHILIBRU


Nr.26/1172

ECOLOGIC 





                                                 

A V I Z

asupra proiectului de Lege privind pregătirea economiei naţionale şi a teritoriului pentru apărare



Cu adresa nr.117 din 25 februarie 2003, Comisia pentru administraţie publică, amenajarea teritoriului şi echilibru ecologic a fost sesizată, în vederea dezbaterii şi avizării, cu proiectul de Lege privind pregătirea economiei naţionale şi a teritoriului pentru apărare.



In şedinţa din 4 martie 2003, Comisia a examinat proiectul de lege sus-menţionat şi a hotărât, cu unanimitate de voturi, avizarea favorabilă a acestuia, cu următorul amendament:



Articolul 27 va avea următorul cuprins:



„Art.27. – Materialele din rezervele de mobilizare pot fi folosite şi pentru înlăturarea urmărilor unor dezastre, precum şi la instituirea stării de asediu sau stării de urgenţă, la propunerea ministerelor, prefecţilor, cu avizul Oficiului, prin decizie a primului-ministru.”



Motivare: extinderea sferei persoanelor ce pot face propuneri prin includerea prefecţilor ca reprezentanţi ai Guvernului în teritoriu. 





Prin obiectul de reglementare şi conţinutul său proiectul de lege face parte din categoria legilor organice.

    PRESEDINTE,



SECRETAR,               


             IOAN OLTEAN     

KOVACS CSABA TIBERIU

Expert parlamentar: 

Stelian Androne

